[{"text_idx": "#000001", "text": "Mi nomig\u0302as Hu Yangtao, estas membro de la 16a fakul-teamo de la C\u0302ina Popola Liberiga Armeo konsistanta el medicinaj oficiroj. Mi venas de bela Nanchang, c\u0302efurbo de c\u0302ina sudorienta provinco Jiangxi, kaj estas oftalmologo de la 908-a Hospitalo de la Popola Liberiga Armeo. Hodiau\u0306 estas mia 130-a tago en Tanzanio."}, {"text_idx": "#000002", "text": "Mia edzino lastatempe donis taskon el lernejo de mia filino, nome mi leteru al mia 10-jara filino por festi s\u0302ian dekan naskig\u0302tagon. La tasko vere malfaciligis min, c\u0302ar mi multajn jarojn ne skribis leteron, tamen mi finplenumis g\u0302in. En fremda lando mi plej multe zorgas pri s\u0302i, kaj vere necesas memoro por s\u0302ia deka naskig\u0302tago kaj s\u0302ia kreskado. Jen mia letero."}, {"text_idx": "#000003", "text": "Letero el la hejmo valoras dek mil pecojn da oro! Kara filino, tiu c\u0302i estas hejmletero trans montoj kaj riveroj, ankau\u0306 \"donaco\" el pac\u0302jo al vi por festi vian naskig\u0302tagon. Pac\u0302jo plenumas la taskon de la 16-a fakul-teamo konsistanta el medicinaj oficiroj en Tanzanio en orienta Afriko kaj okcidenta marbordo de la Hinda Oceano. Provizi afrikajn popolojn per kuraca kaj saniga servado estas la misio por defendi pacon kaj transsendi amikecon, ankau\u0306 estas la tasko honora kaj fiera. Sendita de la patrolando, pac\u0302jo estas ne nur medicinisto sed ankau\u0306 amika sendito, kiu per reala ago bone rakontas c\u0302inajn historiojn kaj transigas amikecon inter C\u0302inio kaj Afriko."}, {"text_idx": "#000004", "text": "Kara filino, mi tre dankas vin pro via subteno, samtempe esperas, ke vi diligente lernos sciojn por fari pli da kontribuoj al la hejmlando en via plenag\u0302eco. Mi esperas dumvive esti via patrono, tamen pac\u0302jo maljunig\u0302os, kaj vi kreskos kaj sendepende alfrontos la vivon, tial mi esperas, ke vi havos bonajn kutimojn utilajn al via tuta vivo."}, {"text_idx": "#000005", "text": "La unua estas optimismo. Kiel diras la proverbo \"g\u0302ojo estas kutimo\". Pac\u0302jo esperas, ke mia filino estos knabino sunbrila, gaja kaj elstara. Optimismo farig\u0302os talismo por sukceso, sano kaj felic\u0302o en via vivo. Filino, en Afriko mi havas penigajn kondic\u0302ojn de vivo, ankau\u0306 renkontas multajn malfacilojn. Sed mi opinias, ke sanigo kaj trankviligo de pacientoj estas devo de c\u0302iu kuracisto. La mondo estos pli bela kiam c\u0302iu kontribuus sian amon."}, {"text_idx": "#000006", "text": "La dua estas memstara penso kaj ne honto pro lerno de ordinara homo. Pac\u0302jo renkontis nesciitajn aferojn dum servado en aliaj landoj. Ekzemple, trovig\u0302as iu paciento de kronika idiopatia urtikario vundita de ekino, kaj lia malsano ripetis, li ne resanig\u0302is. Mi konsultis dokumentojn c\u0302inajn kaj alilandajn, ankau\u0306 petis opiniojn de enlandaj fakuloj pri dermatolgio, poste mi g\u0302ustatempe plibonigis kuracan metodon kaj fine resanigis lin."}, {"text_idx": "#000007", "text": "Kaj la fina kutimo estas dankemo. Kompreni dankemon estas kaj kvalito de homo kaj respondeco por la socio. Mi povas helpi pacientojn kaj transigi amikecon inter C\u0302inio kaj Afriko per scioj medicinaj danke al multjara kulturado de la lando kaj la armeo, mi dankas la landon kaj la armeon, ankau\u0306 miajn gepatrojn pro ilia diligenta edukado kaj nutrado. Same, kara filino, vi devas danki viajn instruistojn pro ilia instruado kaj neegoisma kontribuo."}, {"text_idx": "#000008", "text": "Kara filino Chuyi, eble, vi, en la ag\u0302o de dek jaroj, ne povas kompreni c\u0302ion de la letero, sed mi kredas, ke dum kreskado vi iom post iom komprenos la veron de la vivo."}]